**PATVIRTINTA**

**Pakruojo rajono savivaldybės tarybos**

**2018 m. d. sprendimu Nr.**

**PAKRUOJO RAJONO ŽEIMELIO DARŽELIO-DAUGIAFUNKCIO CENTRO „ĄŽUOLIUKAS“ DIREKTORIAUS**

**2017 METŲ VEIKLOS ATASKAITA**

**I SKYRIUS**

**INFORMACIJA APIE ĮSTAIGĄ**

Teisinė forma – biudžetinė savivaldybės įstaiga.

Pakruojo rajono Žeimelio Darželio-daugiafunkcio centro „Ąžuoliukas“ (toliau – Centras) struktūra: darželis (ankstyvojo, ikimokyklinio ir priešmokyklinio ugdymo grupės) ir kultūrinės veiklos padalinys. Įstaiga dirba penkias dienas per savaitę, darbo trukmė – 10,5 val.

Centrui nuo 2017 m. rugsėjo 1 d. vadovauja direktorė Alina Jokimčienė (III vadybos kategorija, 24 m. pedagoginis darbo stažas). Pavaduotoja ugdymui – Laima Karpavičiūtė (III vadybinė kategorija, 27 metai 10 mėn. pedagoginis darbo stažas).

Įstaigoje dirba 26 darbuotojai.

|  |  |  |
| --- | --- | --- |
| **Eil.Nr.** | **Pareigybė** | **Etatų skaičius** |
| 1. | Direktorius  | 1 |
| 2. | Pavaduotojas ugdymui | 0,5 |
| 3. | Auklėtoja | 4,8 |
| 4. | Priešmokyklinio ugdymo pedagogas | 1,6 |
| 5. | Logopedas | 0,5 |
| 6. | Meninio ugdymo pedagogas | 0,5 |
| 7. | Maitinimo specialistė-dietistė | 0,5 |
| 8. | Pavaduotoja ūkiui | 1 |
| 9. | Auklėtojos padėjėja | 4 |
| 10. | Kultūros darbuotojai | 2 |
| 11. | Kitas personalas | 8,35 |
|  | **Iš viso** | **24,75** |

Ugdytiniai (2017-09-01 duomenimis): ikimokyklinio ugdymo 3 grupės (lopšelio gr. – 12 vaikų, ikimokyklinė jaunesnioji gr. – 14 vaikų, ikimokyklinė mišri gr. – 15 vaikų). Iš viso – 41 vaikas. Priešmokyklinio ugdymo 1 grupė – 18 vaikų. Iš viso – **59** vaikai.

**II SKYRIUS**

**VADOVO VEIKLA ĮGYVENDINANT ĮSTAIGOS VEIKLOS TIKSLUS**

*•* ***Ugdymo veiklos planavimas ir ugdymo proceso priežiūra bei stebėsena:***

2017 m. veikla buvo vykdoma atsižvelgiant į strateginius įstaigos tikslus, uždavinius ir numatytas įgyvendinimo priemones.

Ugdymo veikla planuojama mokslo metams vadovaujantis Centro direktoriaus 2016 m. rugsėjo 16 d. įsakymu Nr. V-28 ir 2017 m. rugsėjo 4 d. įsakymu Nr. V-19 patvirtintais veiklos planais.

Ugdymas vykdomas vadovaujantis 2016 m. atnaujinta ikimokyklinio ugdymo programa „Mažieji žingsneliai“, priešmokyklinis ugdymas vykdomas vadovaujantis valstybine Priešmokyklinio ugdymo programa, naudojant ugdymo priemonių komplektą „OPA PA!“.

Ugdymo proceso priežiūra bei stebėsena buvo vykdoma vadovaujantis 2015 m. vasario 2 d. pavaduotojos ugdymui l.e. direktoriaus pareigas patvirtintu Žeimelio darželio-daugiafunkcio centro „Ąžuoliukas“ pedagogų ugdomosios veiklos stebėjimo ir vertinimo tvarkos aprašu.

2017 m. spalio 20 d. direktoriaus įsakymu Nr. V-50 patvirtintas naujas Pedagoginės veiklos priežiūros organizavimo ir vykdymo aprašas, kuris buvo aptartas mokytojų tarybos posėdyje.

*•* ***2016-2017 m. tikslų ir uždavinių įgyvendinamų rezultatų aptarimas:***

1. Modernus ir kokybiškas ugdymas (is);
2. Solidari ir besimokanti bendruomenė;
3. Saugi ir sveika aplinka;
4. Efektyvi pagalba vaikui ir šeimai;
5. Kultūros prieinamumas visoms visuomenės grupėms.

Organizuojant kokybišką kasdieninę veiklą buvo naudojama interaktyvi lenta CLEVERBOARD, kompiuterizuotos darbo vietos grupėse suteikia galimybę naudotis interneto ištekliais. Ugdomoji veikla taip pat buvo vykdoma ne tik centro patalpose, bet ir Pakruojo krašto „Žiemgalos“ muziejuje, J.Paukštelio viešosios bibliotekos Žeimelio filiale.

Siekiant įgyvendinti tikslą – solidari ir besimokanti bendruomenė – buvo aptartos ir patobulintos įstaigos vidaus darbo tvarkos taisyklės, parengti nauji darbuotojų pareiginiai nuostatai (su jais darbuotojai supažindinti pasirašytinai), darbuotojai skatinami aktyviai dalyvauti kasdieninėje ir projektinėje veikloje. Remiantis LR DK 171 straipsniu buvo išrinkta Darbo taryba, patvirtinti jos nuostatai. Pasirašytos praktinio mokymo sutartys ir sudarytos sąlygos studentams atlikti praktiką (Klaipėdos valstybinė kolegija, Panevėžio kolegijos Socialinių mokslų fakultetas, Žeimelio ŽŪM). Vaikų tėvai aktyviai dalyvavo bendruose tėvų susirinkimuose, renginiuose, projektinėje veikloje.

Užtikrinant vaikų sveikatos stiprinimą, sveikos gyvensenos įgūdžių formavimą nuo 2017 m. rugsėjo 1 d. Pakruojo rajono visuomenės sveikatos biuro specialistė Diana Anghelenici vykdė sveikatinimo programoje numatytas priemones.

Darželyje–daugiafunkciame centre „Ąžuoliukas“ yra 26 ugdytiniai, turintys kalbėjimo ir kalbos sutrikimų. Logopedinė pagalba teikiama 16 ugdytinių (logopedas dirba 0,5 etato). Pirmumas teikiamas priešmokyklinės grupės vaikams. Rugsėjo mėnesį formuojami pogrupiai arba numatoma individuali pagalba, atsižvelgiant į sutrikimo pobūdį (kalbos ir kalbėjimo sutrikimas, kokius garsus vaikas taria netaisyklingai). Vaikai pratybas, kurių trukmė nuo 10-25 min, lanko 2 kartus per savaitę.

Ugdytinių tėvams buvo sudarytos sąlygos bendrauti ir bendradarbiauti su darželio-daugiafunkcio centro specialistais tiesiogiai. Naudojamos tėvų informavimo priemonės: „Vaiko pasiekimų aplankas“, individualūs pokalbiai, tėvų susirinkimai, Vaiko gerovės komisijos susirinkimai, vaikų darbelių parodos, fotonuotraukos, bendravimas telefonu, uždaros grupių Facebook grupės, tėvų dalyvavimas projektuose, vaikų šventėse, išvykose, akcijose.

Siekiant tenkinti gyventojų kultūrinius poreikius bei laisvalaikio organizavimą, veikia Žeimelio darželio-daugiafunkcio centro „Ąžuoliukas“ liaudiškos muzikos kapela, pučiamųjų orkestras. Per 2017 m. organizuoti 36 įvairaus pobūdžio kultūriniai ir pramoginiai renginiai. 2017 m. lapkričio 17 d. centro „Ąžuoliukas“ kultūros padalinio liaudiškos muzikos kapela vyko į Latvijos Respublikos Islicės kultūros namų organizuojamą renginį, skirtą Latvijos nepriklausomybės atkūrimo 99-osioms metinėms paminėti. Miestelio senjoroms buvo organizuota popietė „Rusenantis advento laikas“, o pačios senjoros susiorganizavo centre kalėdinę popietę, kurioje pasirodė centro mergaičių ansambliukas. Jaunimo veikloms organizuoti įstaiga pradėjo domėtis Erazmus+ programa. Dvi darbuotojos dalyvavo šios programos dviejuose mokymuose Anykščiuose. Spalio mėnesį buvo atvykęs jaunimas iš atviro jaunimo centro prie Juozo Pakalnio muzikos mokyklos. Kartu jaunuoliai bendravo, diskutavo apie problemas, žaidė stalo žaidimus.

*•* ***Pedagogų profesinio tobulėjimo skatinimas:***

2017 m. pedagogų kvalifikacijai buvo skirta 300 €. Pedagogai dalyvavo 15 seminarų. Ikimokyklinio ugdymo pedagogų respublikinėje konferencijoje „Kalbinė raiška vaikų kalbos ugdyme“ dvi auklėtojos skaitė pranešimus. Pritrūkus kvalifikacijai skirtų lėšų, už seminarus pedagogės mokėjo iš nuosavų lėšų (87 €). Mitybos specialistei-dietistei už kompetencijų tobulinimą sumokėta 35 € iš 2%.

2017-10-06 nupirkta VIP narystė [www.pedagogas.lt](http://www.pedagogas.lt) (98 € metams) ir pasirašyta paslaugų teikimo sutartis Nr. 8131. Visus metus bet kuriuo paros metu įstaigos pedagogai gali nemokamai klausyti seminarų įvairiomis pedagoginėmis temomis ir gauti pažymėjimus.

2017 m. spalio 12 d. direktoriaus įsakymu Nr. V-39 patvirtintas „Darbuotojų mokymo ir kvalifikacijos kėlimo tvarkos aprašas“.

*•* ***Įstaigos kultūra:***

Nuo 2013 m. įstaigos paskirtis pasikeitė – teikiamos ne tik ikimokyklinio bei priešmokyklinio ugdymo, bet ir kultūros paslaugos seniūnijos gyventojams. Darželis-daugiafunkcis centras tapo atvira pokyčiams įstaiga, turinti sukauptą didžiulę bendradarbiavimo patirtį su vietos, rajono, savo šalies ir kaimyninės Latvijos ikimokyklinėmis bei kitomis įstaigomis ir organizacijomis. Įstaiga teikia prioritetą etnokultūros puoselėjimui, yra sukaupusi didelę patirtį ir sudaro sąlygas ugdyti vaiko tautinę savimonę.

Įstaigos kultūrą atspindi susitarimai, savanorystė ir tradicijos. **Įstaigos įvaizdį gerina saugi ir sveika aplinka, geros ugdymo ir darbo sąlygos, dėmesys vaiko saviraiškos gerinimui, sąžiningas pedagogų darbas, įstaigos dalyvavimas projektinėse veiklose, dalyvavimas miesto, respublikos renginiuose, pakankamai greita vaikų adaptacija.**

Įstaiga turi savo emblemą, himną.

Nuo 2017 m. spalio mėnesio veikia Žeimelio darželio-daugiafunkcio centro „Ąžuoliukas“ internetinė svetainė: [www.zeimelioddcazuoliukas.lt](http://www.zeimelioddcazuoliukas.lt).

*•* ***Įstaigos veiklos kokybės įsivertinimas, kas nuveikta vidaus įsivertinime:***

* **Išklausyti seminarai:**
1. Pavaduotoja ugdymui Laima Karpavičiūtė – 2017-03-15 „Vadybiniai sprendimai įsivertinant ikimokyklinės įstaigos veiklą“.
2. Direktorė Alina Jokimčienė – 2017-10-19 „Vadybiniai sprendimai adaptuojant atnaujintą Mokyklos veiklos kokybės įsivertinimo rodiklių sistemą ikimokyklinėje įstaigoje“.
* Mokytojų taryboje (2017-09-06 posėdis Nr.1) aptartos galimybės įsivertinti įstaigos veiklą pritaikant IQES online platformą. Lapkričio mėnesį **atliktas platusis įsivertinimas**, nustatytos aukščiausiai ir žemiausiai įvertintos sritys.
* Vadovaujantis 2017 m. spalio 20 d. direktoriaus įsakymu patvirtintu Žeimelio darželio-daugiafunkcio centro „Ąžuoliukas“ veiklos kokybės įsivertinimo tvarkos aprašu, 2017 m. lapkričio 24 d. Centro tarybos posėdžio Nr. 2 protokolo nutarimu Nr.1 ir direktoriaus įsakymu Nr. V-55 „Dėl įsivertinimo grupės sudarymo“ **sudaryta veiklos kokybės įsivertinimo darbo grupė**, kuri analizuos ir pateiks probleminės srities – ugdymosi aplinkos – ataskaitą.

***• Dalyvavimas projektuose ir programose:***

1. Vykdomos ikimokyklinio, priešmokyklinio ugdymo programos.
2. Dvi NVŠ programos (dailės būrelis „Linksma kūrybos studija“, meninės fotografijos būrelis „Blykstė“), kurias lankė 45 mokyklinio amžiaus vaikai.
3. „Vaisių vartojimo skatinimas mokyklose“ ir „Pienas vaikams“ programos.
4. Įstaiga buvo partneriais Pakruojo rajono visuomeniniam kūrėjų klubui „Bitula“, vykdant projektą „Šieno formos-17“ (projektas finansuotas Pakruojo rajono savivaldybės lėšomis).
5. LKT finansuotas projektas „Pasaka atgyja lėlėmis“ (gauta 2000 eurų).
6. LKT teiktas projektas „Vienybės tiltai“ (finansavimas negautas). Įvykdytas rėmėjų lėšomis.
7. VŠĮ „Tikra mityba“ projektas „Sveikatiada“.
8. Įsigyta, susipažinta ir pradėta įgyvendinti ikimokyklinio ugdymo programa „Kimochis“, skirta vaikų socialinių-emocinių kompetencijų ugdymui.
9. Lietuvos darbo biržos prie Socialinės apsaugos ir darbo ministerijos projektas „Atrask save“. Buvo sudarytos sąlygos dviem jaunuoliams, šiuo metu nedirbantiems ir nesimokantiems, dalyvauti motyvaciją skatinančiose veikose, suteikti trūkstamus gebėjimus bei padėti įsilieti į darbo rinką.
10. Aplinkosauginis projektas „Mes rūšiuojam“.

*•* ***Bendradarbiavimo skatinimas:***

Įstaiga tęsė aktyvų bendradarbiavimą su socialiniais partneriais: Žeimelio seniūnija, Pakruojo krašto „Žiemgalos“ muziejumi, Žeimelio gimnazija, Žeimelio ŽŪM, Žeimelio bendruomene, Pakruojo rajono ikimokyklinėm įstaigom, UAB „Žeimelio trikotažas“, Žeimelio ŽŪB, Pakruojo rajono savivaldybės administracija, Švietimo ir Kultūros skyriais. Vyksta bendradarbiavimas su kitais šalies daugiafunkciais centrais, skleidžiama savo geroji patirtis.

Nenutrūksta ir toliau puoselėjami bendradarbiavimo ryšiai su Latvijos Tukumo savivaldybės Džiūkstės mokykla-darželiu, Latvijos Rundalės savivaldybės Mārpuķītē darželiu, o taip pat su Rygos 49 darželiu. Užmegzti draugystės ryšiai su Latvijos Islices seniūnija, kurie, tikimės, pereis į glaudų bendradarbiavimą.

**III SKYRIUS**

**INFORMACIJA APIE ĮSTAIGOJE ATLIKTUS PATIKRINIMUS, JŲ IŠVADOS**

2017 m. rugpjūčio 10 d. UAB „Tuvlita“ technikos kontrolės tarnyba atliko metinę lauko įrenginių patikrą. Išvados: būtina demontuoti arba suremontuoti įrenginius, keliančius galvos, kūno įstrigimo pavojų bei įrenginius, turinčius puvimo židinius. Kai kuriems įrenginiams reikia atlikti modifikacijas pagal pateiktas pastabas.

2017 m. spalio 17 d. Pakruojo valstybinė maisto ir veterinarijos tarnyba atliko planinį patikrinimą. Išvados: Dienos valgiaraštyje pilnai nurodyti alergiją ir netoleravimą sukeliančias medžiagas. Trūkumas pašalintas.

2017 m. gruodžio 13 d. Pakruojo rajono savivaldybės administracijos vyriausiojo specialistė Daiva Rocienė atliko kompleksinį (planinį)/tikslinį civilinės saugos būklės patikrinimą. Rekomendacijos: patikslinti įstaigos ekstremaliųjų situacijų valdymo planą.

**IV SKYRIUS**

**FINANSINĖS-ŪKINĖS VEIKLOS ANALIZĖ**

Ugdymo programų įgyvendinimui, ugdymo sąlygų užtikrinimui skirtos lėšos tūkst. Eur.:

|  |  |
| --- | --- |
| **Finansavimo šaltinis** | **Lėšos** |
| Savivaldybės biudžetas |  168769,32 |
| Mokinio krepšelis |  57300 |
| Spec.lėšos (tėvų įnašai) |  10751 |
| Valstybės lėšos (V) |  5000 |
| Nemokamas maitinimas |  666,70 |
| 2 proc. parama |  269,02 |
| Projektų lėšos |  2000 |
| **Iš viso:** | **244756,04** |

Lėšų panaudojimas tūkst. Eur.

|  |  |  |  |
| --- | --- | --- | --- |
| Išlaidų pavadinimas | Patvirtinta sąmata | Gautas finansavimas | Panaudotas finansavimas |
| Savivaldybės biudžeto lėšos | MK lėšos | Tėvų įnašai | Savivaldybės biudžeto lėšos | MK lėšos | Tėvų įnašai | Savivaldybės biudžeto lėšos | MK lėšos | Tėvų įnašai |
| Darbo užmokestis | 114400 | 42100 |   | 114276,32 | 42100 |   | 114276,32 | 42100 |   |
| Soc.draudimo įmokos | 32500 | 13100 |   | 32189,06 | 13100 |   | 32189,06 | 13100 |   |
| Mityba | 3400 |   | 9200 | 2961,81 |   | 8951 | 2961,81 |   | 8951 |
| Ryšių paslaugos | 600 | 300 |   | 600,00 | 300 |   | 600,00 | 300 |   |
| Kitos prekės | 3500 | 1200 | 1500 | 2943,13 | 1200 | 1500 | 2943,86 | 1216,05 | 1500 |
| IMT einamasis remontas |   |   |   |   |   |   |   |   |   |
| Komunalinės paslaugos | 14700 |   |   | 14700,00 |   |   | 14700,00 |   |   |
| Kitos paslaugos | 1200 | 200 | 300 | 1099,00 | 200 | 300 | 1098,27 | 200 | 300 |
| Kitos prekės |   | 400 |   |   | 400 |   |   | 383,95 |   |
| **Iš viso:** | **170300** | **57300** | **11000** | **168769,32** | **57300** | **10751** | **168769,32** | **57300** | **10751** |

Nemokamam vaikų maitinimui buvo skirta 666,70 eurų. Valstybės lėšos darbo užmokesčiui ir Sodrai - 3800,00 + 1200,00 eurų. NVŠ programų vykdymui buvo skirta 6501,89 eurų.

Per 2017 m. įstaiga įsigijo įvairių prekių (turto) už 4470,3 € (roletai, lauko pavėsinė, puodai, boileris, čiuožykla, lovytės, sulankstomos kėdės (25 vnt.), drabužinė, siuvimo mašina ir kt.)

Žeimelio darželio-daugiafunkcio centro „Ąžuoliukas“ visos grupės ir specialistų kabinetai aprūpinti kompiuterine įranga, tačiau, esant galimybei, reikėtų įrangą atnaujinti. Šiais metais įsigytas nešiojamas kompiuteris HP15 (383 €).

**V SKYRIUS**

**PROBLEMOS IR SIŪLOMI PROBLEMŲ SPRENDIMO BŪDAI, ATEITIES PLANAI**

Privažiavimas prie pastato iš kiemo pusės (prie kultūros ir bibliotekos paslaugas teikiančių įėjimų ir maisto bloko) yra sudėtingas dėl labai prastos kelio būklės.

Labai pablogėjo išorinė pastato būklė: stogas, pamatai, lietvamzdžiai, kiemo takeliai.

Dalis tvoros aplink įstaiga neatitinka higienos normų.

Ateityje būtina tęsti sėkmingai pradėtas veiklas. Tenkinant jaunimo poreikius, reikalinga Centre įkurti atvirą jaunimo erdvę, ieškoti galimybių gauti 0,25 et. darbui su jaunimu.

Organizuoti veiklas jaunimui, senjorams.

Ieškoti būdų ir galimybių papildomam veiklų finansavimui.

Atnaujinti lauko edukacines erdves.

\_\_\_\_\_\_\_\_\_\_\_\_\_\_\_\_\_\_\_